pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เครือข่ายเยาวชนยื่นหนังสือชื่นชมจุดยืน สธ. แบนสารเคมีอันตราย
วันอังคารที่ 26 พฤศจิกายน 2562
เครือข่ายเยาวชนยื่นหนังสือชื่นชมจุดยืน สธ. แบนสารเคมีอันตราย
ตัวแทนเครือข่ายเยาวชน ยื่นหนังสือให้กําลังใจกระทรวงสาธารณสุข สนับสนุนจุดยืนแบน 3 สารเคมีอันตราย ปกป้องสุขภาพประชาชน ให้ได้รับประทานอาหารปลอดภัย
ตัวแทนเครือข่ายเยาวชน ยื่นหนังสือให้กําลังใจกระทรวงสาธารณสุข สนับสนุนจุดยืนแบน 3 สารเคมีอันตราย ปกป้องสุขภาพประชาชน ให้ได้รับประทานอาหารปลอดภัย
วันนี้ (26 พฤศจิกายน 2562) นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับหนังสือจากตัวแทนเครือข่ายเยาวชนลดปัจจัยเสี่ยง (Active Youth) เครือข่ายเยาวชนปกป้องสิทธิ เครือข่ายเยาวชนจิตอาสา เครือข่ายเยาวชนนักขับเคลื่อนสังคม เครือข่ายนักกฎหมายเพื่อเด็กและเยาวชน ฯลฯ เพื่อสนับสนุนและให้กําลังใจผู้บริหารกระทรวงสาธารณสุขในการยืนยันจุดยืนแบน 3 สารเคมีอันตราย
นายสุรนารถ แป้นประเสริฐ ผู้ประสานงานเครือข่ายเยาวชนลดปัจจัยเสี่ยง (Active Youth) ให้สัมภาษณ์ว่า ครั้งนี้เป็นการรวมตัวของเครือข่ายเยาวชน ในฐานะตัวแทนของผู้บริโภคที่ได้บริโภคอาหารที่มีสารเคมีปนเปื้อนมายาวนาน เราต้องการมีคุณภาพชีวิตดีขึ้น และเชื่อว่าการเดินหน้าของรัฐบาลและกระทรวงสาธารณสุขจะช่วยปกป้องคุ้มครองคุณภาพชีวิตของประชาชนไทยให้ดีขึ้นอย่างชัดเจน โดยมี 4 ข้อเสนอ คือ 1.ขอสนับสนุนให้รัฐบาลเดินหน้ายกเลิกการใช้ 3 สารเคมีอันตราย ภายในวันที่ 1 ธันวาคม 2562 ตามมติของคณะกรรมการวัตถุอันตราย และขอให้ยึดมั่นในจุดยืนเพื่อประโยชน์ของประชาชนมากกว่าผลประโยชน์ทางการค้า 2.สนับสนุนให้รัฐบาล ดําเนินการทุกวิถีทางทําเพื่อเด็กและเยาวชนและประชาชนเข้าถึงอาหารที่ปลอดภัย และเติบโตภายใต้บริบทสังคมที่ไม่เป็นอุปสรรคต่อพัฒนาการของเด็ก ทั้งมิติของอาหารและสิ่งแวดล้อม 3.เครือข่ายฯ มีความห่วงใยพี่น้องเกษตรกรที่ได้รับผลกระทบจากการใช้สารเคมี จึงขอสนับสนุนให้มีการใช้แนวทางเกษตรกรรมและการผลิตอาหารที่ยั่งยืน เพื่อความปลอดภัยของเกษตรกรและผู้บริโภค โดยการสนับสนุนอย่างเต็มที่จากภาครัฐ 4.ขอชื่นชมจุดยืนของกระทรวงสาธารณสุขที่มีความชัดเจนในการปกป้องสุขภาพประชาชน และยินดีเข้ามามีส่วนร่วมในการเฝ้าระวังและพัฒนาประเทศให้มีระบบอาหารที่ปลอดภัยและเป็นธรรมต่อผู้บริโภค
ด้านนายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ ให้สัมภาษณ์ว่า ขอขอบคุณกําลังใจในการสนับสนุนของเครือข่ายฯ กระทรวงสาธารณสุขมีจุดยืนที่ชัดเจนในการแบนสารเคมีอันตราย ไม่เฉพาะ 3 สารเคมีนี้ โดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เห็นว่าสุขภาพประชาชนเป็นสิ่งที่ต่อรองไม่ได้ ต้องยึดถือเป็นเรื่องสําคัญที่สุด ซึ่งผู้ที่ได้รับผลกระทบจากการใช้สารเคมีมากที่สุดคือเกษตรกร ไม่เพียงรับพิษแบบเฉียบพลัน แต่รวมไปถึงผลกระทบในระยะยาวจากการปนเปื้อนในผักผลไม้ เหตุนี้เองทําให้กระทรวงสาธารณสุขยอมรับไม่ได้ และขอแสดงจุดยืนที่ชัดเจนว่าจะทําเพื่อพี่น้องประชาชนสิ่งใดที่อยู่ในหน้าที่ของกระทรวงสาธารณสุขจะทําให้ดีที่สุด
***************************** 26 พฤศจิกายน 2562
รัฐบาลไทย-ข่าวทำเนียบรัฐบาล-บริษัท วิทยุการบินแห่งประเทศไทย จำกัด กำหนดมาตรการรองรับกรณีสภาพอากาศแปรปรวน
วันอังคารที่ 6 มิถุนายน 2560
บริษัท วิทยุการบินแห่งประเทศไทย จํากัด กําหนดมาตรการรองรับกรณีสภาพอากาศแปรปรวน
บริษัท วิทยุการบินแห่งประเทศไทย จํากัด (บวท.) กระทรวงคมนาคม กําหนดมาตรการรองรับกรณีมีสภาพอากาศแปรปรวนที่อาจส่งผลกระทบต่อการบิน
โดยเพิ่มอัตรากําลังของเจ้าหน้าที่ควบคุมจราจรทางอากาศให้มีความพร้อมต่อการให้บริการในช่วงสภาพอากาศไม่ดี และบริหารจัดการระยะห่างในการขึ้น - ลงของอากาศยานให้เหมาะสมที่สุด ณ ท่าอากาศยานสุวรรณภูมิ ท่าอากาศยานดอนเมือง และท่าอากาศยานภูมิภาคทั่วประเทศ
นางสาริณี อังศุสิงห์ กรรมการผู้อํานวยการใหญ่ บวท. กล่าวว่า ในขณะนี้สภาพอากาศแปรปรวน ฝนตกหนัก ส่งผลต่อทัศนวิสัยทางการบิน เพื่อให้เกิดความปลอดภัยสูงสุดแก่ผู้โดยสารและอากาศยาน บวท. ได้เตรียมพร้อมรองรับสถานการณ์ โดยกําหนดมาตรการรองรับสภาพอากาศที่อาจส่งผลกระทบต่อการบิน โดยเพิ่มจํานวนเจ้าหน้าที่ควบคุมจราจรทางอากาศให้มีความพร้อมต่อการให้บริการในช่วงสภาพอากาศไม่ดี และการบริหารจัดการระยะห่างในการขึ้น - ลงของอากาศยานให้เหมาะสมที่สุด รวมทั้งประสานงานกับท่าอากาศยานภูมิภาคในการจัดระยะต่อสําหรับอากาศยานขาออกของแต่ละท่าอากาศยาน ออกประกาศแจ้งเตือนให้ทุกเที่ยวบินขาเข้าของทุกท่าอากาศยาน สํารองน้ํามันเชื้อเพลิงเพื่อรองรับการล่าช้าที่อาจเกิดขึ้น และปรับตําแหน่งการปฏิบัติงานในแต่ละพื้นที่ความรับผิดชอบให้เหมาะสมกับปริมาณการจราจรทางอากาศ
นอกจากนี้ บวท. ได้ประสานงานกับกรมอุตุนิยมวิทยา เพื่อแจ้งเตือน บริษัท ท่าอากาศยานไทย จํากัด (มหาชน) สายการบินต่าง ๆ หน่วยงานที่เกี่ยวข้อง ภายในประเทศและต่างประเทศ ให้ได้รับทราบข้อมูลสภาพอากาศที่เปลี่ยนแปลง โดยประสานงานและบริหารแลกเปลี่ยนข้อมูลทางการบิน เพื่อนํามาใช้บริหารจัดการจราจรทางอากาศล่วงหน้า เพื่อให้การควบคุมจราจรทางอากาศเป็นไปอย่างปลอดภัย คล่องตัว และอํานวยความสะดวกให้กับทุกเที่ยวบินที่เข้ามาในน่านฟ้าไทย
รัฐบาลไทย-ข่าวทำเนียบรัฐบาล-เพิ่ม 4 มาตรการ ช่วยผู้ถือบัตรสวัสดิการแห่งรัฐ
วันอังคารที่ 27 พฤศจิกายน 2561
เพิ่ม 4 มาตรการ ช่วยผู้ถือบัตรสวัสดิการแห่งรัฐ
รัฐบาลออกมาตรการช่วยเหลือผู้มีรายได้น้อยเพิ่มเติมผ่านบัตรสวัสดิการแห่งรัฐ ประกอบด้วยการช่วยบรรเทาภาระค่าไฟไม่เกิน 230 บาทต่อเดือน และค่าน้ําไม่เกิน 100 บาทต่อเดือน
จันทร์ที่ 26 พ.ย.61
เพิ่ม 4 มาตรการ ช่วยผู้ถือบัตรสวัสดิการแห่งรัฐ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการช่วยเหลือผู้มีรายได้น้อยเพิ่มเติมผ่านบัตรสวัสดิการแห่งรัฐ ประกอบด้วยการช่วยบรรเทาภาระค่าไฟไม่เกิน 230 บาทต่อเดือน และค่าน้ําไม่เกิน 100 บาทต่อเดือน ตั้งแต่เดือน ธ.ค.61 – ก.ย.62 สนับสนุนค่าใช้จ่ายปลายปี 500 บาทในเดือน ธ.ค.61 ให้แก่ผู้ถือบัตรสวัสดิการแห่งรัฐ สนับสนุนค่าเดินทางไปรักษาพยาบาลของผู้ถือบัตรสวัสดิการแห่งรัฐที่มีอายุ 65 ปีขึ้นไป 1,000 บาท ในเดือน ธ.ค.61 และ ช่วยเหลือค่าเช่าบ้านสําหรับผู้ถือบัตรสวัสดิการแห่งรัฐที่มีอายุ 60 ปีขึ้นไป 400 บาทต่อเดือน ตั้งแต่เดือน ธ.ค.61 – ก.ย.62 ทั้งนี้ รัฐบาลมุ่งหวังลดภาระค่าใช้จ่ายของผู้มีรายได้น้อยและดูแลผู้สูงอายุ พร้อมทั้งสนับสนุนด้านอาชีพและพัฒนาทักษะแก่ทุกคน เพื่อประโยชน์ในการดํารงชีวิตในระยะยาว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดวรวรรณฯ นำคณะเจ้าหน้าที่กระทรวงอุตสาหกรรมร่วมพิธีเจริญพระพุทธมนต์ถวายพระพรชัยมงคล
วันจันทร์ที่ 2 มีนาคม 2563
รองปลัดวรวรรณฯ นําคณะเจ้าหน้าที่กระทรวงอุตสาหกรรมร่วมพิธีเจริญพระพุทธมนต์ถวายพระพรชัยมงคล
นางวรวรรณ ชิตอรุณ รองปลัดกระทรวงอุตสาหกรรม นําคณะเจ้าหน้าที่กระทรวงอุตสาหกรรมร่วมพิธีเจริญพระพุทธมนต์ถวายพระพรชัยมงคล  ณ พระอุโบสถวัดพระศรีรัตนศาสดาราม
วันนี้ (28 กุมภาพันธ์ 2563 ) นางวรวรรณ ชิตอรุณ รองปลัดกระทรวงอุตสาหกรรม นําคณะเจ้าหน้าที่กระทรวงอุตสาหกรรม ร่วมพิธีเจริญพระพุทธมนต์ถวายพระพรชัยมงคลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าฯ พระบรมราชินี ณ พระอุโบสถวัดพระศรีรัตนศาสดาราม
รัฐบาลไทย-ข่าวทำเนียบรัฐบาล-ดีเดย์ เพิ่มค่าตอบแทนเกษียณอายุ/ค่าชดเชยลูกจ้างรัฐวิสาหกิจ เริ่มบังคับใช้ 27 ก.ย.62
วันศุกร์ที่ 27 กันยายน 2562
ดีเดย์ เพิ่มค่าตอบแทนเกษียณอายุ/ค่าชดเชยลูกจ้างรัฐวิสาหกิจ เริ่มบังคับใช้ 27 ก.ย.62
กระทรวงแรงงาน เผยประกาศคณะกรรมการแรงงานรัฐวิสาหกิจสัมพันธ์ เรื่อง มาตรฐานขั้นต่ําของสภาพการจ้างในรัฐวิสาหกิจ ปรับเพิ่มเงินค่าตอบแทนความชอบในการทํางานและค่าชดเชยลูกจ้างรัฐวิสาหกิจทํางาน 20 ปีขึ้นไป ให้ได้รับเงิน 400 วัน เริ่มบังคับใช้ 27 กันยายน
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า ประกาศคณะกรรมการแรงงานรัฐวิสาหกิจสัมพันธ์ เรื่อง มาตรฐานขั้นต่ําของสภาพการจ้างในรัฐวิสาหกิจ (ฉบับที่ 4) ได้ประกาศลงราชกิจจานุเบกษาแล้ว เมื่อวันที่ 26 กันยายน 2562 ที่ผ่านมา และจะมีผลบังคับใช้ตั้งแต่วันที่ 27 กันยายน 2562 เป็นต้นไป ซึ่งสาระสําคัญของประกาศดังกล่าวได้เพิ่มสิทธิประโยชน์ให้แก่ลูกจ้างของรัฐวิสาหกิจให้สอดคล้องกับพระราชบัญญัติคุ้มครองแรงงาน (ฉบับที่ 7) พ.ศ. 2562 โดยปรับเพิ่มอัตราค่าชดเชยให้แก่ลูกจ้างรัฐวิสาหกิจที่ถูกเลิกจ้าง ซึ่งขยายสิทธิให้แก่ลูกจ้างที่ทํางานติดต่อกัน ครบ 10 ปี แต่ไม่ครบ 20 ปี ให้ได้รับค่าชดเชยไม่น้อยกว่าค่าจ้างอัตราสุดท้ายของการทํางาน 300 วัน และลูกจ้างที่ทํางานติดต่อกันครบ 20 ปีขึ้นไป ได้รับค่าชดเชย 400 วัน รวมทั้ง เพิ่มค่าตอบแทนความชอบในการทํางานของลูกจ้างที่มีอายุงาน 20 ปี ขึ้นไป และพ้นจากตําแหน่งเพราะเหตุเกษียณอายุตามข้อบังคับ ข้อกําหนด ระเบียบ หรือคําสั่งของนายจ้าง ให้ได้รับค่าตอบแทนไม่น้อยกว่าค่าจ้างอัตราสุดท้ายของการทํางาน 400 วัน ซึ่งสิทธิการได้เงินเพื่อตอบแทนความชอบในการทํางานนี้ จะมีผลใช้บังคับแก่ลูกจ้างรัฐวิสาหกิจที่จะเกษียณอายุในวันที่ 30 กันยายน 2562 นี้เป็นต้นไป ทั้งนี้ เพื่อเป็นการตอบแทน คุณงามความดีของลูกจ้างที่ทําคุณประโยชน์ให้แก่องค์กรมาเป็นระยะเวลายาวนาน
รมว.แรงงาน กล่าวต่อไปว่า เพื่อให้นายจ้างและลูกจ้างในภาคส่วนรัฐวิสาหกิจที่เกี่ยวข้องได้รับรู้รับทราบข้อมูลที่ถูกต้อง ได้สั่งการให้กรมสวัสดิการและคุ้มครองแรงงาน เร่งสร้างความเข้าใจ พร้อมทั้งให้ข้อมูลทั้งในส่วนของหลักการ เหตุผล และแนวทางปฏิบัติตามกฎหมายเพื่อให้ทั้งสองฝ่ายมีความเข้าใจและปฏิบัติได้อย่างถูกต้องภายใต้ความสัมพันธ์อันดีต่อกัน หากนายจ้างและลูกจ้างรัฐวิสาหกิจมีข้อสงสัย หรือต้องการสอบถามข้อมูลเพิ่มเติม สามารถสอบถามได้ที่ สํานักแรงงานสัมพันธ์ กรมสวัสดิการและคุ้มครองแรงงาน โทร. 02 245 9559 หรือสายด่วน 1506 กด 3
รัฐบาลไทย-ข่าวทำเนียบรัฐบาล-“กฤษฎา” เผยศาลอาญาออกคำสั่งการพิจารณาพิพากษาคดีความผิดตามพระราชกำหนดการประมง พ.ศ. 2558
วันจันทร์ที่ 5 กุมภาพันธ์ 2561
“กฤษฎา” เผยศาลอาญาออกคําสั่งการพิจารณาพิพากษาคดีความผิดตามพระราชกําหนดการประมง พ.ศ. 2558
“กฤษฎา” เผยศาลอาญาออกคําสั่งการพิจารณาพิพากษาคดีความผิดตามพระราชกําหนดการประมง พ.ศ. 2558 เอื้อการบังคับใช้กฎหมายไทยตัดตอนประมงผิดกฎหมายเข้มข้นและรวดเร็ว
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า เมื่อวันที่ 29 มกราคม พ.ศ. 2561 ที่ผ่านมาศาลอาญาได้มีคําสั่งที่ 8/2561 เรื่อง การพิจารณาพิพากษาคดีความผิดตามพระราชกําหนดการประมง พ.ศ. 2558 โดยคําสั่งดังกล่าวมีสาระสําคัญ 5 ประเด็นด้วยกัน ได้แก่ 1.ให้จัดองค์คณะพิเศษขึ้น 2 คณะ เพื่อทําหน้าที่พิจารณาพิพากษาคดีการทําประมงผิดกฎหมายโดยเฉพาะ ตามที่หัวหน้าแผนกคดีค้ามนุษย์ในศาลอาญามอบหมาย 2.กําหนดให้มีวันนัดเตรียมความพร้อมของคู่ความภายใน 1 เดือน นับแต่วันฟ้อง ก่อนวันนัดตรวจพยานหลักฐาน 3.ให้การพิจารณาคดีการทําประมงผิดกฎหมายเป็นคดีสามัญพิเศษ เพื่อให้การพิจารณาพิพากษาแล้วเสร็จภายใน 6 เดือน ตามแนวทางที่กําหนดไว้ในคู่มือสําหรับตุลาการในการนั่งพิจารณาคดีครบองค์คณะและต่อเนื่อง 4.ในการวินิจฉัยคําร้องขอปล่อยชั่วคราวผู้ต้องหาหรือจําเลย ให้พิจารณาถึงพฤติการณ์แห่งการกระทําผิดว่า มีลักษณะเป็นเครือข่ายหรือองค์กรอาชญากรรม เป็นผู้มีอิทธิพลหรือไม่ และความเสียหายมีผลกระทบต่อทรัพยากรทางน้ํา และสิ่งแวดล้อมเพียงใด และ 5.การพิพากษาลงโทษจําเลยให้ถือตามบัญชีมาตรฐานการกําหนดโทษของศาลอาญา ส่วนการสั่งคําร้องขอปล่อยชั่วคราวให้ถือตามบัญชีเกณฑ์มาตรฐานกลางหลักประกันการปล่อยชั่วคราวผู้ต้องหาหรือจําเลยของศาลอาญา ทั้งนี้ ให้มีผลบังคับใช้ตั้งแต่วันที่ 1 กุมภาพันธ์ 2561 เป็นต้นไป
“ปัจจุบันศาลอาญาได้อํานวยความสะดวกในการบังคับใช้กฎหมายประมงซึ่งมีผลบังคับใช้ตั้งแต่ 1 ก.พ.61 นั้น ทําให้การดําเนินคดีความผิดตามพระราชกําหนดการประมง พ.ศ. 2558 ต่าง ๆ มีประสิทธิภาพมากขึ้นอย่างแน่นอน ดังนั้น ในการแก้ไขปัญหาเรื่องประมงไอยูยูทางกระทรวงเกษตรฯ ต้องขอขอบคุณศาลอาญาด้วยที่จัดระบบพิจารณาคดีให้รวดเร็วขึ้น ซึ่งที่ผ่านมาศาลยุติธรรมได้รับฟ้องคดีความผิดตามพระราชกําหนดการประมง พ.ศ. 2558 ไว้พิจารณาเป็นจํานวนหลายคดี ซึ่งคดีประเภทนี้มีความยุ่งยากสลับซับซ้อน เพื่อให้การพิจารณาพิพากษาคดีเป็นไปด้วยความเรียบร้อย รวดเร็ว โดยมีเขตอํานาจรับฟ้องคดีได้ทั่วประเทศ หมายความว่าใครจะมาฟ้องที่ศาลนี้ได้หมด แม้มูลคดีจะเกิดที่อื่น และได้มาตรฐานเดียวกัน ซึ่งแสดงให้เห็นถึงการให้ความสําคัญและความเข้มข้นในกระบวนการบังคับใช้กฎหมาย เพื่อป้องกันและแก้ไขปัญหาประมงไอยูยูอย่างแท้จริง ขณะเดียวกัน ยังเห็นถึงการให้ความสําคัญของทุกหน่วยงานและทุกภาคส่วนที่เกี่ยวข้องในการร่วมกันแก้ไขปัญหาประมงไอยูยูของไทยได้อย่างชัดเจน” นายกฤษฎา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เกษตรฯ เดินเกมรุก หนุนเกษตรกรไทยปรับตัวสู่ New Normal เตรียม MOU ผนึกยักษ์ใหญ่ Shopee ขยายตลาดออนไลน์ [กระทรวงเกษตรเเละสหกรณ์]
วันจันทร์ที่ 1 มิถุนายน 2563
เกษตรฯ เดินเกมรุก หนุนเกษตรกรไทยปรับตัวสู่ New Normal เตรียม MOU ผนึกยักษ์ใหญ่ Shopee ขยายตลาดออนไลน์ [กระทรวงเกษตรเเละสหกรณ์]
เกษตรฯ เดินเกมรุก หนุนเกษตรกรไทยปรับตัวสู่ New Normal เตรียม MOU ผนึกยักษ์ใหญ่ Shopee ขยายตลาดออนไลน์
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์เปิดเผยว่า จากที่กระทรวงเกษตรฯ ได้เปิดตัวโครงการตลาดสินค้าเกษตรออนไลน์ “เปลี่ยนเกษตรกรให้เป็นผู้ค้าออนไลน์มืออาชีพ” โดยร่วมมือกับ บริษัท ลาซาด้า ประเทศไทย จํากัด ผู้นําแพลตฟอร์มจําหน่ายสินค้าออนไลน์ชั้นนําของไทย มาช่วยเพิ่มช่องทางการตลาด ในการขายสินค้าเกษตรที่มีคุณภาพจากเกษตรกรสู่ผู้บริโภคโดยตรง มาตั้งแต่เดือนมีนาคม 2563 นั้น
การดําเนินโครงการฯ นับว่าประสบความสําเร็จ และได้รับความสนใจจากเกษตรกรจํานวนมาก ทั้งจากกลุ่มเกษตรแปลงใหญ่ กลุ่มวิสาหกิจชุมชน สหกรณ์การเกษตร และกลุ่ม Young Smart Farmer ที่มีศักยภาพเข้าร่วมอบรม และเปิดร้านค้าออนไลน์รวม 113 ร้านค้า โดย พบว่า 2 เดือนที่ผ่านมา เกษตรกรส่วนใหญ่สามารถสร้างยอดขายบนแพลตฟอร์ม ลาซาด้าได้เพิ่มขึ้น และคาดว่าจะสามารถสร้างยอดขายได้เพิ่มขึ้น 30% ตามเป้าหมายที่กําหนดไว้ในระยะเวลา 6 เดือน
ปัจจุบันเทรนด์การค้าออนไลน์ ยังคงได้รับความนิยมและมีอัตราการเติบโตสูงขึ้นอย่างต่อเนื่อง ประกอบกับสถานการณ์การแพร่ระบาดของไวรัส COVID-19 ที่กระทบต่อเศรษฐกิจและชีวิตประจําวัน เกิดปรากฏการณ์ New Normal หรือความปกติในรูปแบบใหม่ของพฤติกรรม ทําให้ประชาชนมีความจําเป็นในการเลือกจับจ่ายใช้สอยผ่านระบบออนไลน์มากขึ้นอย่างเห็นได้ชัด
“มาวันนี้ กระทรวงเกษตรฯ เราพร้อมแล้ว ที่จะขยายความร่วมมือกับ บริษัท ช้อปปี้ (ประเทศไทย) จํากัด อีกหนึ่งแพลตฟอร์ม คอมเมิร์ซยักษ์ใหญ่ชั้นนําในไทย ที่จะมาร่วมเป็นพันธมิตรสําคัญ เพื่อสร้างและพัฒนาเกษตรกรไทย ให้เป็นผู้ขายออนไลน์อย่างมืออาชีพ ในการเพิ่มช่องทางการขายให้ครอบคลุมตลาดมากยิ่งขึ้น และผู้บริโภคสามารถเข้าถึงสินค้าเกษตรได้สะดวกยิ่งขึ้น อีกทั้งได้บริโภคสินค้าดี มีคุณภาพ ในราคายุติธรรม โดยส่งตรงจากเกษตรกรถึงกลุ่มผู้บริโภคโดยตรง” รัฐมนตรี เกษตรฯ กล่าว
สําหรับการขยายความร่วมมือกับ ช้อปปี้ ในครั้งนี้ กระทรวงเกษตรฯ ได้หารือกับผู้บริหาร ช้อปปี้ ถึงแผนการดําเนินงานและข้อตกลงต่างๆ เบื้องต้นเรียบร้อยแล้ว โดยคาดว่าจะมีการลงนาม MOU ด้านการส่งเสริมพาณิชย์อิเล็กทรอนิกส์ (e-commerce) ร่วมกันในเดือนมิถุนายน 2563
นอกจากนั้น กระทรวงเกษตรฯ ยังได้หารือเพิ่มเติมกับทั้งทางช้อปปี้ และ ลาซาด้า เพื่อพัฒนาแคมเปญพิเศษขยายการอบรมออนไลน์ให้กับเกษตรกรทั้ง 4 กลุ่ม รวมถึงเจ้าหน้าที่กระทรวงเกษตรฯ และเครือข่ายของกระทรวงเกษตรฯ ให้อบรมเรียนรู้ในรูปแบบออนไลน์ หรือ อบรมผ่าน Live สด เพื่อความสะดวก รวดเร็ว และปรับตัวให้สอดคล้องกับสถานการณ์การแพร่ระบาดของไวรัส COVID-19 ที่ยังคงเน้นให้ความสําคัญเรื่องของ Social Distancing หรือการเว้นระยะห่างทางสังคมเพื่อป้องกันการแพร่ระบาดของไวรัสในปัจจุบัน
ทั้งนี้ กระทรวงเกษตรฯ มุ่งหวังจะช่วยให้เกษตรกรมีช่องการทางจําหน่ายที่กว้างขึ้น สามารถเข้าถึงกลุ่มผู้บริโภคได้อย่างไรขีดจํากัดในทุกพื้นที่ เพื่อกระจายผลผลิตในช่วงออกสู่ตลาดมาก ช่วยให้ราคาสินค้าเกษตรมีเสถียรภาพ และสามารถต่อยอดผลผลิตของตนเองได้อย่างเต็มที่ โดยกระทรวงเกษตรฯ จะได้มีการเปิดตัว โครงการฯ และประชาสัมพันธ์ถึงรายละเอียดในความร่วมมือกับทางช้อปปี้ และ ลาซาด้า ให้ทราบเป็นระยะต่อไป
รัฐบาลไทย-ข่าวทำเนียบรัฐบาล-ผู้จัดการ ธ.ก.ส. เชิญชวนพี่น้องประชาชนมาชม ชิม ช้อป ณ ตลาดคลองผดุงกรุงเกษม ข้างทำเนียบรัฐบาล
วันศุกร์ที่ 11 สิงหาคม 2560
ผู้จัดการ ธ.ก.ส. เชิญชวนพี่น้องประชาชนมาชม ชิม ช้อป ณ ตลาดคลองผดุงกรุงเกษม ข้างทําเนียบรัฐบาล
พร้อมอุดหนุนสลากออมทรัพย์ ทวีสิน ลุ้นรับรางวัลสูงสุด 20 ล้านบาท
วันนี้ (11 สิงหาคม 2560) เวลา 16.00 น. ณ ตลาดคลองผดุงกรุงเกษม ข้างทําเนียบรัฐบาล นาย อภิรมย์ สุขประเสริฐ ผู้จัดการ ธ.ก.ส. เปิดเผยว่า ธ.ก.ส. ได้นํา สลากออมทรัพย์ ทวีสิน ชุดเกษตรมั่นคง ทวีคุณค่า พัฒนา เศรษฐกิจไทย จําหน่ายหน่วยละ 500 บาท เริ่มวางจําหน่ายตั้งแต่บัดนี้เป็นต้นไป เวลา 09.00-19.00 น. ทุกวันไม่เว้นวันหยุดราชการและวันหยุดนักขัตฤกษ์
ทั้งนี้ ออกรางวัลครั้งแรกในวันที่ 16 กันยายน 2560 และออกรางวัลครั้งสุดท้ายในวันที่ 16 สิงหาคม 2563 รวม 36 ครั้ง พร้อมลุ้นรับรางวัลทุกเดือนรวมรางวัลกว่า 59 ล้านบาทต่อครั้ง โดยรางวัลที่ 1 สูงสุด 20 ล้านบาท จึงขอเชิญชวนพี่น้องประชาชนมาอุดหนุนสลากออมทรัพย์ ทวีสิน ชุดเกษตรมั่นคง ณ ตลาดคลองผดุงกรุงเกษม ข้างทําเนียบรัฐบาล
...................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. เปิดสวนป่าประชารัฐ ณ สวนรุกชาติห้วยแก้ว หวังให้คนเชียงใหม่ได้ศึกษาธรรมชาติและมีที่ผักผ่อนหย่อนใจในพื้นที่กลางเมือง
วันจันทร์ที่ 12 กุมภาพันธ์ 2561
รมว.ทส. เปิดสวนป่าประชารัฐ ณ สวนรุกชาติห้วยแก้ว หวังให้คนเชียงใหม่ได้ศึกษาธรรมชาติและมีที่ผักผ่อนหย่อนใจในพื้นที่กลางเมือง
รมว.ทส. เปิดสวนป่าประชารัฐ ณ สวนรุกชาติห้วยแก้ว หวังให้คนเชียงใหม่ได้ศึกษาธรรมชาติและมีที่ผักผ่อนหย่อนใจในพื้นที่กลางเมือง
วันที่ 10 กุมภาพันธ์ 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดโครงการป่าในเมือง “สวนป่าประชารัฐ เพื่อความสุขของคนไทย” โดยมี ดร.วิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายพุฒิพงศ์ ศิริมาตร์ รองผู้ว่าราชการจังหวัดเชียงใหม่ นายประลอง ดํารงค์ไทย ผู้ตรวจราชการกระทรวงทรัพยากรธรรมชาติและสิ่งแวดล้อม โฆษกประจํากระทรวงทรัพยากรธรรมชาติและสิ่งแวดล้อม และนายอรรถพล เจริญชันษา รองอธิบดีกรมป่า นายจเรศักดิ์ นันตะวงษ์ รองอธิบดีกรมป่าไม้ไม้ ผู้ตรวจกรมป่าไม้ ผู้อํานวยการสํานักบริหารพื้นที่อนุรักษ์ที่ 16 ตัวแทนจากภาครัฐ ภาคเอกชน ประชาชน นักเรียน ชมรมจักรยาน ชมรมถ่ายภาพ เข้าร่วมงาน กว่า 1,300 คน ณ สวนพฤกษศาสตร์วรรณคดีภาคเหนือ ศูนย์ศึกษาธรรมชาติและสัตว์ป่าเชิงดอยสุเทพ หน่วยพิทักษ์อุทยานแห่งชาติดอยสุเทพ-ปุย ที่ ทป.4(แม่เหียะ) และสวนรุกชาติห้วยแก้ว
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่าโครงการป่าในเมือง “สวนป่าประชารัฐ เพื่อความสุขของคนไทย” มีวัตถุประสงค์เพื่อให้ประชาชนเข้ามาใช้ประโยชน์ได้ตามความเหมาะสม เช่น ออกกําลังกาย พักผ่อนหย่อนใจ ศึกษาธรรมชาติ และสร้างความร่วมมือแบบประชารัฐ ส่งเสริมคุณภาพชีวิตของประชาชนในพื้นที่
สําหรับกิจกรรมในพิธีเปิดโครงการ ประกอบด้วยปันจักรยานป่าในเมืองผ่านจุดสนใจ จัดนิทรรศการด้านต่างๆ เช่น พฤกษศาสตร์ ผีเสื้อ แมลง ศูนย์การเรียนรู้ การประกวดภาพถ่าย การแข่งขันจักรยานเด็ก การใช้ประโยชน์ป่าในเมืองของลูกเสือ-เนตรนารี กิจกรรมเรียนรู้ผู้พิการทางสายตา เป็นต้น
รัฐบาลไทย-ข่าวทำเนียบรัฐบาล-เร่งรักษาต่างด้าวหนีเข้าเมืองติดโควิดเป็นกลุ่มก้อน 42 ราย
วันเสาร์ที่ 25 เมษายน 2563
เร่งรักษาต่างด้าวหนีเข้าเมืองติดโควิดเป็นกลุ่มก้อน 42 ราย
สธ.แจงยอดผู้ป่วยรายใหม่สูงขึ้น มาจากกลุ่มก้อนแรงงานต่างด้าวหลบหนีเข้าเมืองติดเชื้อโควิด 19 จํานวน 42 ราย มีอาการป่วยระหว่างถูกกักขังที่ด่านสะเดา จ.สงขลา ก่อนนําเข้าสู่ระบบรักษาให้หายขาด เพื่อรอผลักดันกลับประเทศ ย้ํามาตรการผ่อนคลายต้องดําเนินการบนความเสี
สธ.แจงยอดผู้ป่วยรายใหม่สูงขึ้น มาจากกลุ่มก้อนแรงงานต่างด้าวหลบหนีเข้าเมืองติดเชื้อโควิด 19 จํานวน 42 ราย มีอาการป่วยระหว่างถูกกักขังที่ด่านสะเดา จ.สงขลา ก่อนนําเข้าสู่ระบบรักษาให้หายขาด เพื่อรอผลักดันกลับประเทศ ย้ํามาตรการผ่อนคลายต้องดําเนินการบนความเสี่ยงต่ํา ประชาชนปลอดภัย ระบบการแพทย์รองรับได้ ชี้เป็นเรื่องยากหากจะรอผ่อนคลายมาตรการเมื่อผู้ป่วยเป็นศูนย์
บ่ายวันนี้ (25 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวว่า สถานการณ์การพบผู้ป่วยรายใหม่ จํานวน 53 คนในวันนี้ ต้องแยกเป็น 2 กรณี คือ การพบผู้ป่วยติดเชื้อที่เข้าถึงการตรวจตามปกติ จํานวน 11 คน และอีกกลุ่มที่เป็นแรงงานต่างด้าวหลบหนีเข้าเมืองจํานวน 42 คน ประกอบด้วย เมียนมาร์ 34 คน, เวียดนาม 3 คน, มาเลเซีย 2 คน, เยเมน 1 คน, กัมพูชา 1 คน และจากประเทศอินเดีย 1 คน กลุ่มคนต่างด้าวเหล่านี้อยู่ระหว่างการควบคุมตัวในศูนย์กักขังผู้หลบหนีเข้าเมือง ของด่านตรวจคนเข้าเมืองสะเดา อ.สะเดา จ.สงขลา พบว่าบางรายมีอาการคล้ายไข้หวัดจึงนําตัวไปตรวจพบว่าติดเชื้อโควิด 19 จากนั้นขยายผลการตรวจ พบว่ามีการติดโควิด 19 เป็นกลุ่มก้อน จึงให้กักตัวเพื่อรักษาให้หายก่อนผลักดันกลับประเทศต่อไป พร้อมได้ประสานสํานักงานตํารวจตรวจคนเข้าเมือง ให้มีมาตรการตรวจคัดกรองแรงงานต่างด้าวหลบหนีเข้าเมืองที่อยู่ระหว่างกักขังอย่างเข้มงวดตามลําดับต่อไป
รองอธิบดีกรมควบคุมโรค กล่าวอีกว่า หากมีการผ่อนคลายมาตรการยังต้องเน้นให้ประชาชนมีความรู้ในการป้องกันโรค รักษาอนามัยส่วนบุคคลอย่างเคร่งครัด เฝ้าระวังโรคอย่างเข้มข้น สอบสวนและติดตามผู้สัมผัส ค้นหาผู้ป่วยเชิงรุก คงรักษาระดับการเตรียมความพร้อมระบบการจัดการภาวะฉุกเฉินและการจัดการกลุ่มเสี่ยง
ที่มีโอกาสเสียชีวิตสูง นอกจากนี้ มาตรการรักษาระยะห่างระหว่างบุคคลอื่นๆ ยังจําเป็นต้องดําเนินการอย่างเข้มข้นต่อไป เช่น มาตรการเหลื่อมเวลาเข้าทํางาน การทํางานจากบ้าน (Work from Home) การทําธุรกรรมออนไลน์ ค้าขายออนไลน์ อาจจะต้องยกระดับการใช้งานอย่างต่อเนื่องและพัฒนาอย่างจริงจัง เพื่อลดการรวมตัวทํากิจกรรมให้ได้มากที่สุด
“การที่จะกําจัดเชื้อโรคนี้ให้หมดไปจากประเทศไทย คงจะเป็นเรื่องที่เป็นไปได้ยาก มาตรการผ่อนคลายที่จะเกิดขึ้น จะต้องพยายามทําให้มีจํานวนผู้ป่วยในระดับต่ํา ดูแลให้ประชาชนปลอดภัย ในขณะเดียวกันก็ทําให้ภาคเศรษฐกิจและสังคมสามารถดําเนินไปได้ระดับหนึ่ง เป็นการใช้ชีวิตด้วยวิถีชีวิตที่มีเหตุมีผล ตามความเสี่ยง
ของแต่ละสถานการณ์” นพ.ธนรักษ์ กล่าว
******************************** 25 เมษายน 2563
รัฐบาลไทย-ข่าวทำเนียบรัฐบาล-การประชุมคณะกรรมการส่งเสริมการดำเนินงานการพัฒนาประสิทธิภาพองค์กร กลุ่มที่ 2 ครั้งที่ 2/2561 ​
วันพุธที่ 16 พฤษภาคม 2561
การประชุมคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 2 ครั้งที่ 2/2561 ​
ผู้ตรวจราชการกระทรวงอุตสาหกรรม เป็นประธานการประชุมคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 2 ครั้งที่ 2/2561  ณ โรงแรมแกรนด์ฮิลล์ รีสอร์ท แอนด์ สปา จังหวัดนครสวรรค์
เมื่อวันที่ 15 พฤษภาคม 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม เป็นประธานการประชุมคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 2 ครั้งที่ 2/2561 โดยมีอุตสาหกรรมจังหวัดและผู้แทนจังหวัดนครปฐม สมุทรปราการ ปทุมธานี นนทบุรี ราชบุรี กาญจนบุรี สุพรรณบุรี นครสวรรค์ กําแพงเพชร พิจิตร และอุทัยธานี ร่วมเข้าประชุม เพื่อติดตาม รับฟังปัญหาอุปสรรค และหารือแนวทางการแก้ไข ในการและเป็นประธานการประชุมคณะทํางานดําเนินการป้องกันและแก้ไขปัญหาเรื่องร้องเรียนซ้ําซากของโรงงานและเหมืองแร่ ครั้งที่ 1/2561 ซึ่งมีผู้แทนจากกรมโรงงานอุตสาหกรรม กรมอุตสาหกรรมพื้นฐานและการเหมืองแร่ และอุตสาหกรรมจังหวัดที่เกี่ยวข้อง เข้าร่วมประชุมเพื่อร่วมกันกําหนดกรอบแนวทาง และแผนงานในการแก้ไขปัญหาเรื่องร้องเรียนซ้ําซากของโรงงานให้สามารถยุติและอยู่ร่วมกับชุมชนได้ต่อไป ณ โรงแรมแกรนด์ฮิลล์ รีสอร์ท แอนด์ สปา จังหวัดนครสวรรค์
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่นิคมอุตสาหกรรมเขตภาคเหนือตอนล่าง (พิจิตร) ดูแนวทางพัฒนาสาธารณูปโภค รองรับการส่งเสริม SMEs ในพื้นที่
วันพุธที่ 28 กุมภาพันธ์ 2561
รัฐมนตรีช่วย ก.อุตฯ ลงพื้นที่นิคมอุตสาหกรรมเขตภาคเหนือตอนล่าง (พิจิตร) ดูแนวทางพัฒนาสาธารณูปโภค รองรับการส่งเสริม SMEs ในพื้นที่
รัฐมนตรีช่วย ก.อุตฯ ลงพื้นที่นิคมอุตสาหกรรมเขตภาคเหนือตอนล่าง (พิจิตร) ดูแนวทางพัฒนาสาธารณูปโภค รองรับการส่งเสริม SMEs ในพื้นที่
วันนี้ (28 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม อุตสาหกรรมจังหวัดในเขตภาคเหนือตอนล่าง ผู้อํานวยการศูนย์ส่งเสริมอุตสาหกรรมภาค ผู้ช่วยกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และเจ้าหน้าที่ที่เกี่ยวข้อง ลงพื้นที่นิคมอุตสาหกรรมเขตภาคเหนือตอนล่าง (พิจิตร) อ.วชิระบารมี จ.พิจิตร โดยมีนายสมภพ สมิตะสิริ รองผู้ว่าราชการจังหวัดพิจิตร และผู้จัดการสํานักงานการนิคมฯ ให้การต้อนรับ
ซึ่งรัฐมนตรีช่วยว่าการกระทรวงอุตสาหกรรม ได้รับฟังสรุปการดําเนินงานของการนิคมฯ พร้อมทั้งให้นโยบายการพัฒนาอุตสาหกรรม และแนวทางการส่งเสริมผู้ประกอบการ SME โดยให้พิจารณาจัดตั้งศูนย์ ITC (Industry Transformation Center) เพื่อเป็นแหล่งเรียนรู้ ฝึกฝน พัฒนาผู้ประกอบการ ให้สามารถแข่งขันในตลาดที่มีการเปลี่ยนแปลงอย่างรวดเร็ว อีกทั้งยังได้เยี่ยมชม บริษัท ครีม บิวดิ้ง (ประเทศไทย) จํากัด ผู้ผลิตเครื่องสําอาง โดยใช้นวัตกรรมและงานวิจัยมาต่อยอดพัฒนาผลิตภัณฑ์ที่ใช้วัตถุดิบสมุนไพรไทย สร้างมูลค่าเพิ่มให้กับสินค้า นํารายได้สู่เศรษฐกิจฐานราก
รัฐบาลไทย-ข่าวทำเนียบรัฐบาล-แนวทางปฏิบัติเพื่อแก้ไขปัญหาสถานการณ์อัคคีภัยและไฟป่า
วันจันทร์ที่ 2 มีนาคม 2563
แนวทางปฏิบัติเพื่อแก้ไขปัญหาสถานการณ์อัคคีภัยและไฟป่า
วันเสาร์ที่ 29 กุมภาพันธ์ 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสั่งการให้ทุกจังหวัด เร่งแก้ไขปัญหาสถานการณ์อัคคีภัยและไฟป่า โดยปฏิบัติตามแผนป้องกันและบรรเทาสาธารณภัยแห่งชาติอย่างเคร่งครัด /ระดมสรรพกําลังทุกภาคส่วนเข้าควบคุมสถานการณ์ให้ยุติลงโดยเร็ว หากเกินขีดความสามารถของจังหวัด ให้รีบประสานขอรับการสนับสนุนเครื่องจักรกลพิเศษ หรืออุปกรณ์ เช่น อากาศยาน เป็นต้น /สําหรับมาตรการให้ความช่วยเหลือ ให้พิจารณาประกาศเขตพื้นที่ประสบสาธารณภัยและประกาศเขตให้ความช่วยเหลือผู้ประสบภัยกรณีฉุกเฉินโดยเร็ว และรายงานผลการดําเนินการให้กระทรวงมหาดไทยทราบทุกระยะ เพื่อเพิ่มประสิทธิภาพและลดวิกฤตหมอกควัน รวมถึงบรรเทาผลกระทบที่อาจเกิดขึ้นต่อพืช สัตว์ รวมทั้งทรัพย์สินของประชาชนในพื้นที่
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี